Borland

Borland Software Corporation (vuosina 1998–2002 Inprise) on vuonna 1983 perustettu yhdysvaltalainen ohjelmistoyritys, joka tarjoaa työvälineitä ohjelmistojen kehitykseen ja kehityksen tueksi.

Yrityksen ensimmäinen tuote oli suuren suosion saavuttanut Turbo Pascal -ohjelmointiympäristö.
Yrityksen Turbo C++ oli suunnattu kotikäyttäjille ja harrastajille kun taas Borland C++ oli suunnattu ammattikäyttöön. Vuonna 1997 Borland C++:n korvasi Borland C++ Builder.

Philippe Kahn perusti Borland Internationalin Yhdysvalloissa 1983 ja sai puhuttua Byte-lehden myymään kokosivun ilmoitustilan Turbo Pascalille edullisin maksuehdoin. Kääntäjää myytiin välittömästi 150 000 dollarin arvosta.

Borlandin alkuvaiheista on epäselvyyksiä. Tanskalainen Niels Alex Jensen on väittänyt että hän kirjoitti Turbo Pascalin alkuperäisen version yhtiössään. Kahnin mukaan sen pääasiallinen kirjoittaja oli Anders Hejlberg. Jensen oli aiemmin myynyt CP/M-tietokoneita Kööpenhaminassa ja myynyt niille ohjelmia, jossa yhteydessä hän tapasi Kahnin, joka lupasi levittää heidän tuotteitaan Yhdysvalloissa. Jensenilla oli Irlannissa pöytälaatikkofirma nimeltä Borland, joka tuli myös Kahnin Yhdysvalloissa perustaman yrityksen nimeksi. Kahn sanoo itse saaneensa idean Pascal-kääntäjän kehittämisestä ja pyytäneensä Jenseniä neuvottelemaan sopimuksen Hejlbergin kanssa hänen kehittämänsä Poly Pascalin käyttämisestä pohjana.https://archive.org/details/ElectronicsTechnologyToday1989-11/page/n63/mode/2up?view=theater 

Syyskuussa 1991 Borland osti Ashton-Taten osakevaihdolla 439 miljoonan dollarin hintaan. Ashton-Taten päätuotteella dBase oli tuolloin noin kolme miljoonaa yrityskäyttäjää. Borlandilla oli oma tietokantatuotteensa Paradox ja yhdessä näillä 44 % markkinaosuus.https://www.latimes.com/archives/la-xpm-1991-07-11-fi-3022-story.html 
Borland sai Ashton-Tatelta myös sen toisen tietokannan InterBase.
Osto osoittautui virheeksi, sillä Borland ei saanut vuodessakaan valmiiksi dBASEn tai Paradoxin Windows-versiota. Myös Quattro Pron Windows-version ja Borland C++:n OS/2-version aikataulu lipsui.https://web.archive.org/web/20110721192941/http://www.compuvision.info/delayed-graphical-products-put-dent-in-borlands-image.html 
Microsoft sen sijaan julkaisi syksyllä 1992 Accessin osana Microsoft Officea. Lisäksi Microsoft osti Fox Softwaren ja sen FoxPro-tietokannan.https://www.eweek.com/database/30-years-ago-the-rise-fall-and-survival-of-ashton-tate-s-dbase/ 

Borlandilla oli 1990-luvun alussa myös oma toimistotuotteensa Borland Office, johon kuuluivat WordPerfect, Paradox, Quattro Pro, and Presentation Adviser. Borland myi myöhemmin toimistotuotteet Novellille, jolloin nimi muuttui PerfectOfficeksi ja myöhemmin Corelin hallussa Corel Officeksi.https://winworldpc.com/product/borland-office-20/20 

Yhtiön piti kuitenkin pinnalla vuonna 1995 julkaistu Object Pascaliin perustuva ohjelmointiympäristö Delphi.

Borland ilmoitti 1998 vaihtavansa nimekseen Inprise Corporation.https://web.archive.org/web/20001018125734/http://www.borland.com/about/press/1998/strategy.html 
Vuonna 2002 Inprise vaihtoi nimensä takaisin nimelle Borland Software Corporation.https://web.archive.org/web/20041212043033/http://www.borland.com/news/press_releases/2000/11_14_00_name_change.html 

Vuonna 2003 yhtiö ilmoitti ostaneensa Starbase-yhtiön.

Borland siirsi kehitystyökalunsa CodeGear-yritykseen, jonka se myi vuonna 2008 Embarcadero Technologiesille.

Vuonna 2009 Micro Focus International osti Borlandin.
Vuonna 2023 Borlandin on ostanut OpenText.Micro Focus, Borland is now part of OpenText

 Tuotteet 
Borlandin tuotteita ovat olleet muun muassa:
 Turbo Pascal
 Delphi
 JBuilder
 Kylix
 Turbo Prolog
 Turbo C → Turbo C++
 Borland C++ → Borland C++ Builder
dBase
InterBase
Borland Office: WordPerfect, Paradox (ohjelmisto), Quattro Pro, Presentation Adviser

 Lähteet 

Aiheesta muualla

Borlandin kotisivu